3**/**2022**.**

Üllés Nagyközségi Önkormányzat
Képviselőtestület *Pénzügyi- és Ügyrendi Bizottsága*2022. *március 22-én megtartott nyílt* ülésének

JEGYZŐKÖNYVE

*Tfik-ban rögzítve: 2022. március*

Üllés Nagyközségi Önkormányzat
Képviselőtestület Pénzügyi- és Ügyrendi Bizottsága
2022. március 22-i nyílt ülésén meghozott

HATÁROZATOK

**28/2022.(III.22.)PÜB.határozat**  3.o.

**Tárgy:** A Pénzügyi- és Ügyrendi Bizottság 2022. március 22-i nyílt ülésének napirendi pontja

**29/2022(III.22. )PÜB. határozat** 5.o.

Tárgy: \_Rendelet-tervezet a felsőoktatási intézményekben tanulók „Üllési Talentum” ösztöndíj támogatásáról

**30/2022(III.22.)PÜB. határozat** 6.o.

Tárgy: \_Rendelet-tervezet az egészségügyi alapellátás körzeteiről

**31/2022(III.22.)PÜB. határozat** 7.o.

Tárgy: \_Rendelet-tervezet a Képviselő-testület és szervei Szervezeti és Működési Szabályzatáról szóló 16/2019.(XI.13.)önkormányzati rendelet módosításáról

**32/2022(III.22.)PÜB. határozat** 8.o.

Tárgy: \_Rendelet-tervezet – A településkép védelméről

**33/2022(III.22.)PÜB. határozat** 9.o.

Tárgy: Üllés Nagyközségi Önkormányzat 2022. évi közbeszerzési terve

**34/2022.(III.22.)PÜB határozat**  9.o.

**Tárgy**: Zárt ülés elrendelése

Jegyzőkönyv

Készült: Üllés Nagyközségi Önkormányzat Képviselőtestület Pénzügyi- és Ügyrendi Bizottsága 2022. március 22-én megtartott nyílt ülésén.

Helye: Polgármesteri Hivatal, Tárgyaló

A Pénzügyi- és Ügyrendi Bizottság részéről jelen vannak:

Dudás János elnök, Fodorné Bodrogi Judit Zsuzsanna bizottság tagja

Távolmaradását **e**lőzetesen jelezte: Mészáros Marcell bizottság tagja:

Tanácskozási joggal jelen van: Nagy Attila Gyula polgármester, Juhász Attila alpolgármester, Dr. Borbás Zsuzsanna jegyző

Jegyzőkönyvvezető: Balogh Márta igazgatási ügyintéző

Dudás János PÜB elnök: köszönti a megjelenteket, megállapítja, hogy a 3 bizottsági tag közül 2 jelen van, a bizottság határozatképes, a nyílt ülést megnyitja.

A jegyzőkönyv másik aláírójaként Fodorné Bodrogi Judit Zsuzsanna bizottsági tagot, jegyzőkönyvvezetőnek Balogh Márta igazgatási előadót javasolja.

A Pénzügyi- és Ügyrendi Bizottság a javaslattal egyhangúan egyetért.

Dudás János PÜB elnök: javasolja a napirendek meghívó szerinti megtárgyalását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**28/2022.(III.22.)PÜB.határozat**

**Tárgy:** A Pénzügyi- és Ügyrendi Bizottság 2022. március 22-i nyílt ülésének napirendi pontjai

**HATÁROZAT**

A Pénzügyi- és Ügyrendi Bizottság a 2022. március 22-i nyílt ülés napirendi pontjait az alábbiak szerint elfogadja:

**1.) Rendelet-tervezet a felsőoktatási intézményekben tanulók „Üllési Talentum” ösztöndíj támogatásáról**

 Előadó: Nagy Attila Gyula polgármester

**2.) Rendelet-tervezet az egészségügyi alapellátás körzeteiről**

Előadó: Nagy Attila Gyula polgármester

**3.) Rendelet-tervezet a Képviselő-testület és szervei Szervezeti és Működési Szabályzatáról szóló 16/2019.(XI.13.)önkormányzati rendelet módosításáról**

Előadó: Nagy Attila Gyula polgármester

**4.)** **Rendelet-tervezet a településkép védelméről**

Előadó: Nagy Attila Gyula polgármester

**5.) Üllés Nagyközségi Önkormányzat 2022. évi közbeszerzési terve**

Előadó: Nagy Attila Gyula polgármester

Erről jegyzőkönyvi kivonaton értesítést kap:

1.)bizottsági tagok

**1.) Napirend**

**Rendelet-tervezet a felsőoktatási intézményekben tanulók „Üllési Talentum” ösztöndíj támogatásáról**

 Előadó: Nagy Attila Gyula polgármester

Dudás János PÜB elnök: megkapták az előterjesztést. A rendelet-tervezet ismertetésére felkéri Dr. Borbás Zsuzsanna jegyzőt.

Dr. Borbás Zsuzsanna jegyző: - korábban a rendeletmódosítási szándék megfogalmazásakor elhangzott kéréseket, véleményeket építették be a tervezetbe, alapul véve a mindenkori legkisebb öregség nyugdíjat, valamint a helyi szociális rendeletükben foglalt egyes feltételeket. A támogatás összege jelenleg 6.000 Ft/hó/fő összegig terjedhet, a tervezetben ez a szám 10.000 Ft/hó/fő. A 10.000 Ft az egy támogatási határ, melynek összegét a beérkezett pályázatok számának ismeretében lehet pontosan meghatározni. Annyi biztos, az e célra elkülönített keret az önkormányzat költségvetésében 600.000 Ft.

Dudás János PÜB elnök: a tervezetben a jogosultsági feltételként meghatározott 2,5 millió Ft-os vagyoni határ nem túl alacsony? A benyújtás akadálya lehet egy örökség, amit nem lehet értékesíteni, vagy termőföld stb. Igaz, utóbbi lehet megélhetést szolgáló vagyon is.

Fodorné Bodrogi Judit bizottság tagja: ha esetlegesen a pályázati támogatás odaítélésének a vagyoni helyzet lenne a gátja, a képviselőtestület méltányossági jogkörében dönthet pozitívan.

Dudás János PÜB elnök: még 2 évvel ezelőtt is 2,5 millió Ft-os vagyon jelentősebbnek tűnt, mint jelenleg – az inflációs ráta mellett.

Esetleg felemelhetnék a vagyoni határt 3 millió Ft-ra.

Fodorné Bodrogi Judit bizottság tagja: szerinte az, hogy 2,5 millió Ft, vagy 3 millió Ft a vagyoni határ nem jelentős, lényegi különbség. A 2,5 millió Ft-ba sem „fér bele” pl. egy plusz tanya, de a 3 millió Ft-ba sem.

Dr. Borbás Zsuzsanna jegyző: a tervezet elkészítésekor figyelemmel voltak a Sztv-re, mely kimondja:

„*az Sztv 4. § (1) bb) pontja szerint az a hasznosítható ingatlan, jármű, vagyoni értékű jog, továbbá pénzforgalmi szolgáltatónál kezelt - jövedelemként figyelembe nem vett - összeg, amelynek együttes forgalmi értéke az öregségi nyugdíj mindenkori legkisebb összegének a nyolcvanszorosát, vagyis 2.280.000 Ft-ot”.*

A 2,5 millió Ft-os összeghatár ennél méltányosabb.

A rendelet-tervezet 9.§ (2) bekezdése szerint a bizottság és a képviselőtestület döntése során eltérhet a szabályozástól.

A vagyoni határ eddig sem befolyásolta a benyújtott pályázatok sorsát, leginkább a jövedelmi határ és a tanulmányi eredmény alapján döntöttek.

Juhász Attila alpolgármester: amennyiben emelkedik az öregségi nyugdíj módosítani kell a rendeletet?

Dr. Borbás Zsuzsanna jegyző: nem, a rendeletben jövedelmi határ nem összegszerűen, hanem százalékosan van meghatározva.

Dudás János PÜB elnöke: kérdés, észrevétel van-e? Amennyiben nincs, javasolja a rendelet-tervezet melléklet szerinti elfogadását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**29/2022.(III.22.)PÜB.határozat**

**Tárgy:** Rendelet-tervezet – a felsőoktatási intézményekben tanulók „Üllési Talentum” ösztöndíj

HATÁROZAT

A Pénzügyi- és Ügyrendi Bizottság „A felsőoktatási intézményekben tanulók „Üllési Talentum” ösztöndíj támogatásáról” szóló rendelet- tervezet elfogadását jóváhagyja.

Erről jegyzőkönyvi kivonaton értesítést kan:

1.) bizottsági tagok

**2.) Napirend**

**Rendelet-tervezet az egészségügyi alapellátás körzeteiről**

Előadó: Nagy Attila Gyula polgármester

Dudás János PÜB elnök: megkapták az előterjesztést. A rendelet-tervezet ismertetésére felkéri Dr. Borbás Zsuzsanna jegyzőt.

Dr. Borbás Zsuzsanna jegyző: 2016. októberében fogadta el a képviselőtestület a jelenleg hatályos szabályozást.

A rendelet közel 5 éve van hatályban, eddig a kormányhivatal részéről törvényességi kifogás nem érkezett. Csongrád-Csanád Megyei Kormányhivatal az önkormányzatok egészségügyi tárgyú rendeleteinek utóellenőrzése kapcsán vizsgálta a rendeletet, és a kiküldött törvényességi felhívása alapján megállapította, hogy önkormányzat külön nem alakította ki a fogorvosi ügyeleti ellátási körzetet, valamint az iskola-egészségügyi körzetet, a helyi rendeletben csak a feladatellátás módjáról rendelkezett.

A tervezet tartalmazza, hogy két vegyes háziorvosi, egy vegyes fogorvosi körzet, egy fogorvosi ügyeleti, 2 védőnői és 1 iskolaegészségügyi körzet van – utóbbi ellátási kötelezettsége kiterjed az óvodára és az iskolára is. A háziorvosi, illetve a védőnői körzetek területi leírását az 1. és 2. melléklet-tervezet tartalmazza.

A vonatkozó jogszabályok alapján kikérték a háziorvosok, fogorvos, a védőnők, az Országos Kórházi Főigazgatóság, az országos tisztifőorvos, a Magyar Orvosi Kamara, a Csongrád Megyei Kormányhivatal Népegészségügyi Főosztálya előzetes véleményét. Az Országos Kórházi Főigazgató jelezte, hogy amikor majd a fogorvosi ügyeleti ellátás kialakítása megtörtént – annak feladatellátási szerződését küldjék meg. A fogorvosi ügyeleti ellátás még várat magára, remélhetőleg az önkormányzat ezév júniusában tud szerződést kötni. Előreláthatólag kb.

600.000-800.000 Ft-tal kell az önkormányzatnak évente hozzájárulni az ügyeleti ellátás fenntartásához, működtetéséhez

Dudás János PÜB elnöke: kérdés, észrevétel van-e? Amennyiben nincs, javasolja a rendelet-tervezet melléklet szerinti elfogadását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**30/2022.(III.22.)PÜB.határozat**

**Tárgy:** Rendelet-tervezet az egészségügyi alapellátás körzeteiről

HATÁROZAT

A Pénzügyi- és Ügyrendi Bizottság „Az egészségügyi alapellátás körzeteiről ” szóló rendelet- tervezet melléklet szerinti elfogadását jóváhagyja.

Erről jegyzőkönyvi kivonaton értesítést kan:

1. bizottsági tagok

**3.)Napirend**

**Rendelet-tervezet a Képviselő-testület és szervei Szervezeti és Működési Szabályzatáról szóló 16/2019.(XI.13.)önkormányzati rendelet módosításáról**

Előadó: Nagy Attila Gyula polgármester

Dudás János PÜB elnök: megkapták az előterjesztést. A rendelet-tervezet ismertetésére felkéri Dr. Borbás Zsuzsanna jegyzőt.

Dr. Borbás Zsuzsanna jegyző: az előterjesztésben több indokkal támasztja alá a szervezeti és működési szabályzat módosítását. Egyfelől a következő napirendként fogja tárgyalni a bizottság a településkép védelméről szóló rendelet-tervezetet. A tárgykörben van hatályos rendeletük, de egy egységes, új rendelet megfogalmazása és elfogadása válik szükségessé. Ennek következtében módosítani szükséges az szmsz-t is, a településképi eljárásokra vonatkozó szabályozás kapcsán. Jelenleg a döntési hatáskör a képviselőtestületé, ezt azonban célszerű – figyelembe véve a jogorvoslati eljárást is – a polgármesterhez delegálni. E változás a rendelet 2. mellékletében jelenik meg.

Jelenleg a rendelet a polgármester és az alpolgármester egyidejű tartós akadályoztatása esetén a nem rendelkezik a helyettesítés rendjéről. Ő a korelnököt javasolja ebben az esetben az ülés összehívására és annak levezetésére. Meghatározta, hogy mi minősül tartós akadályoztatásnak: 30 napot meghaladó betegség, külszolgálat, büntető vagy egyéb eljárás miatti tisztségből való felfüggesztés, 30 napot meghaladó fizetésnélküli szabadság.

A jegyzői tisztség betöltetlensége, vagy a jegyző tartós akadályoztatása esetén a jelenlegi rendelet tartalmaz ugyan szabályozást, de ez pontosításra szorul.

A rendelet bevezető rendelkezését is szükséges módosítani, tekintettel arra, hogy a Képviselő-testület SZMSZ-ében került meghatározásra a helyi népszavazás kezdeményezésére jogosult választópolgárok száma, így az erre vonatkozó törvényi felhatalmazást is szövegszerűen szerepeltetni kell a rendelet bevezető rendelkezései között.

Dudás János PÜB elnök: a polgármester, alpolgármester egyidejű, tartós akadályoztatása nem sűrűn fordul elő.

Kérdés, észrevétel van-e? Amennyiben nincs, javasolja a rendelet-tervezet melléklet szerinti elfogadását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**31/2022.(III.22.)PÜB.határozat**

**Tárgy:** Rendelet-tervezet a A Képviselő-testület és szervei Szervezeti és Működési Szabályzatáról szóló 16/2019.(XI.13.)önkormányzati rendelet módosításáról

HATÁROZAT

A Pénzügyi- és Ügyrendi Bizottság „A Képviselő-testület és szervei Szervezeti és Működési Szabályzatáról szóló 16/2019.(XI.13.)önkormányzati rendelet módosításáról” szóló rendelet- tervezet melléklet szerinti elfogadását jóváhagyja.

Erről jegyzőkönyvi kivonaton értesítést kan:

1.) bizottsági tagok

**4.) Napirend**

**Rendelet-tervezet a településkép védelméről**

Előadó: Nagy Attila Gyula polgármester

Dudás János PÜB elnök: megkapták az előterjesztést. A rendelet-tervezet ismertetésére felkéri Dr. Borbás Zsuzsanna jegyzőt.

Dr. Borbás Zsuzsanna jegyző: Országgyűlés 2021. április 27-én elfogadta a településtervezéssel összefüggő egyes törvények módosításáról szóló 2021. évi XXXIX. törvényt, melynek nyomán a településeknek a településrendezési eszközeik komplett felülvizsgálatát kell elvégezniük.

Ezt követően az új típusú településtervek részletes tartalmi követelményeit, véleményezésük és elfogadásuk rendjét tartalmazó új kormányrendelet ,,Településrendezési kódex” került megalkotásra. A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419*/2*021. (VII. 15.) Kormányrendelet 2021. július 1. napjától lépett hatályba, mely átveszi a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314*/2*012. (XI. 8.) Korm. rendelet (régi Településrendezési kódex) helyét. Fontos hatásköri változás, hogy a korábban a polgármesterhez delegált egyes hatásköröket a képviselő-testület hatáskörébe helyez át a módosítás. Ugyanakkor a képviselő-testület a fenti hatásköreit a településképi rendeletében a polgármesterre, a bizottságára, a társulására vagy a jegyzőre ruházhatja át. Ezen szabályok értelmében javasolja a hatáskört polgármesterhez delegálni, így a fellebbezést a Képviselőtestület részére kell benyújtani.

Településképi bejelentési eljárást kell lefolytatni rendeltetésmód változtatás, vagy rendeltetési egységek számának megváltoztatása esetén, valamint reklám, reklámhordozó elhelyezésénél. Szabályozásra kerül mit kell csatolni, hogyan kell eljárni és az is milyen engedélyt, hozzájárulást ad ki a polgármester. Szabályozza a rendelet a településképi kötelezést és a kiszabható településképvédelmi bírság összegét, jogeseteit.

A rendelet nem túl terjedelmes. A rendelet elfogadását megelőzte egy előzetes lakossági véleményezési eljárás. A tervezetet a Lechner Tudásközpont oldalára fel kellett tölteni. E felületen 4 hatóság tette meg írásbeli véleményezését. A Nemzeti Média- és Hírközlési Hatóság a villamos- hírközlési berendezések elhelyezésére tett észrevételt. A főépítésznek is voltak javaslatai. A vélemények beépítésre kerültek. A lakossági véleményezés határideje a mai napon jár le, ezidáig javaslat, észrevétel nem érkezett. A partnerségi egyeztetés szabályainak az önkormányzat megfelel.

Dudás János PÜB elnöke: e rendelet által gördülékenyebb lenne az eljárás menete. Nem kell a bizottságot, képviselőtestületet összehívni.

Dr. Borbás Zsuzsanna jegyző: kikerült a jelenlegi szabályozásból a településképi véleményezési eljárás, ez nem kötelező. Itt minden esetben be kellett volna vonni főépítészt, de azt nem alkalmaznak.

Dudás János PÜB elnöke: kérdés, észrevétel van-e? Amennyiben nincs, javasolja a rendelet-tervezet melléklet szerinti elfogadását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**32/2022.(III.22.)PÜB.határozat**

**Tárgy:** Rendelet-tervezet – a településkép védelméről

HATÁROZAT

A Pénzügyi- és Ügyrendi Bizottság „A településkép védelméről” szóló rendelet- tervezet melléklet szerinti elfogadását jóváhagyja.

Erről jegyzőkönyvi kivonaton értesítést kan:

1.) bizottsági tagok

**5.) Napirend**

**Üllés Nagyközségi Önkormányzat 2022. évi közbeszerzési terve**

Előadó: Nagy Attila Gyula polgármester

Dudás János PÜB elnök: megkapták az előterjesztést.

Dr. Borbás Zsuzsanna jegyző: jelenleg két kivitelezést terveznek idén, aminek a közbeszerzése elindulhat, ez biztos.

Nagy Attila Gyula polgármester: a táblázat nem tartalmazza a csapadékvíz III-as projektet.

Dr. Borbás Zsuzsanna jegyző: a közbeszerzési tervet tárgyév március 31-ig kell elfogadni, de évközben bármikor módosítható.

Nagy Attila Gyula polgármester: a közel 150 milliós összköltségvetésű projekt a Petőfi Sándor utca, a Rúzsai út csapadékvíz-elvezetésének biztosítását célozza.

Az elnyert projektek kivitelezésével haladni kellene, mert az építőanyag árak folyamatos, jelentős áremelkedésen mennek keresztül, illetve a pályázati költségvetések még az elmúlt évi árakkal terveztek.

Dudás János PÜB elnök: igen, a legutóbbi emelkedés óta, újabb 25 %-os emelkedést jeleztek.

Az építőanyagok árát az üzemanyag költség drasztikus emelkedése is drágítja.

Kérdés, észrevétel van-e? Amennyiben nincs, javasolja a határozati javaslatban foglaltak melléklet szerinti elfogadását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**33/2022.(III.22.)PÜB.határozat**

**Tárgy:** Üllés Nagyközségi Önkormányzat 2022. évi közbeszerzési terve

HATÁROZAT

A Pénzügyi- és Ügyrendi Bizottság Üllés Nagyközségi Önkormányzat 2022. évi közbeszerzési terve melléklet szerinti elfogadását jóváhagyja.

Erről jegyzőkönyvi kivonaton értesítést kan:

1.) bizottsági tagok

Dudás János PÜB elnöke: kérdés, észrevétel nyílt ülés keretében van-e? Amennyiben nincs, úgy az elkövetkezendő napirendekre figyelemmel zárt ülés elrendelését javasolja, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**34/2022(III.22.)PÜB.határozat** Tárgy: Zárt ülés elrendelése

**HATÁROZAT**

Az Pénzügyi- és Ügyrendi Bizottság - figyelemmel Magyarország helyi önkormányzatairól szóló 2011. évi CLXXXIX törvény 46.§ (2) bekezdésére - zárt ülés megtartását rendeli el.

Erről jegyzőkönyvi kivonaton értesítést kap:

1.) bizottsági tagok

Dudás János PÜB elnöke: van-e kérdés, észrevétel, javaslat? Amennyiben nincs, a Pénzügyi- és Ügyrendi Bizottság nyílt ülését berekeszti, a jegyzőkönyvet 14 óra 10 perckor lezárja.

k.m.f.

Dudás János Fodorné Bodrogi Judit Zsuzsanna

bizottság elnöke bizottság tagja